ISTRAŽIVAČKA PRIČA:

**PLASTIČNA HIRURGIJA U BOSNI I HERCEGOVINI**

**Student:**  
*Amina Valjevac,890/II-K*

Plastična hirurgija obuhvata hirurške zahvate pri kojima se mijenja fizički izgled osobe.  
Ovakva vrsta hirurgije ima rekonstruktivnu ili estetsku svrhu.

***„Rekonstruktivni hirurški zahvati*** *se izvode kako bi se ispravila funkcionalna oštećenja uzrokovana opekotinama i raznim povredama, kao što su: prelomi*[*kostiju*](https://bs.wikipedia.org/wiki/Kost)[*lica*](https://bs.wikipedia.org/wiki/Lice_(anatomija))*, urođene anomalije poput zečje usne ili vučjeg ždrijela, stečene abnormalnosti kao što su razne izrasline itd.“* (Weerda 2001:32)

Ovakva vrsta hirurgije se obično izvodi da bi se poboljšala funkcija, ali se može izvesti i da bi se postigao normalan izgled.

Najčešći rekonstruktivni zahvati podrazumijevaju odstranjivanje tumora, saniranje "ružnih" rana, uklanjanje ožiljaka, smanjivanje grudi.

Neke druge česte rekonstruktivne hirurške metode podrazumijevaju rekonstrukciju dojke nakon mastektomije, rješavanje rascjepa usne i nepca, hirurško zbrinjavanje opečenih, te kreiranje novog vanjskog uha za one kojima urođeno nedostaje.

***„Estetska hirurgija*** *- ovakva vrsta plastične hirurgije, podrazumijeva procedure koje se izvode na normalnim dijelovima tijela što za jedini cilj ima poboljšati izgled*[*pacijenta*](https://bs.wikipedia.org/w/index.php?title=Pacijent&action=edit&redlink=1)*i/ili ukloniti znakove starenja.“* (Weerda 2001:34)

**ISTRAŽIVANJE**

* ***Ko se više podvrgava estetskim operacijama, muškarci ili žene?***

Prije dvadeset godina se čekalo i po tri mjeseca da se pojavi muška osoba na estetsku korekciju, a danas ih je više od 40% od ukupno operisanih. Iako su mišljenja da je estetska hirurgija namjenjena isključivo ženama, to nije tačno. Istina je da su žene više zastupljene, ali postoji čitav niz hirurških zahvata koje muškarci često rade. Kod nas u BiH, taj odnos je 60:40 u korist žena.

* ***Postoje li starosne granice?***

Ako se radi o zdravom kandidatu, gdje je i anesteziolog saglasan, nema razloga da se pacijent ne operiše. Poželjno je da je pacijent punoljetan. Kod maloljetnika pristanak na operativni zahvat potpišu roditelji. Estetski zahvati prije punoljetstva rade se ako pacijenta nedostatak toliko opterećuje da zbog toga pati i teško se socijalizuje.

Npr. estetsku operaciju grudi može da uradi svaka žena (moramo voditi računa da dojke dostižu svoju normalnu veličinu između 16-18 godina). Gornja granica nije određena i operacija se može raditi sve dok pacijentica ima želju i potrebu za boljim izgledom (naravno ako joj to dozvoljava zdravstveno stanje).

Operacija nosa iz funkcionalnih razloga (ako pacijent ima devijaciju tj.iskrivljenu nosnu pregradu), kada je narušena funkcija disanja, može se raditi i prije punoljetstva.  
Da bi neko mogao da uradi estetske i rekonstruktivne procedure zbog narušavanja funkcionalnosti, ne postoji starosna granica. Svaki pacijent je jedinstven i zbog toga pitanje vezano za starosnu granicu mora da se rješava u svakom pojedinačnom slučaju zasebno. Djeci se preporučuje korekcija odstojećih ušiju prije polaska u školu. Potom zatezanje lica ženi preko 70 godina, aplikacija botoksa i filera već u 20-im godinama.  
***U kojoj životnoj dobi se muškarci i žene najčešće podvrgavaju plastičnim operacijama?***

Kod starijih osoba se smanjuje čvrstoća i elastičnost kože lica i vrata. Zbog toga je najčešći estetski zahvat kod starijih face lifting (zatezanje kože lica i vrata), a efekat podmlađivanja je pet ili više godina. Sa godinama dolazi do spuštanja kapaka tj. pojavljuje se višak kože na kapcima, masni jastučići, što daje umoran i stariji izgled lica. Tada se radi blefaroplastika tj. uklanja se višak kože na kapcima. Mlađe pacijentice povećavaju grudi uz pomoć silikonskih implantata, a u 50-im operacija grudi koja podrazumjeva korekciju položaja grudi tj. podizanje grudi. Mlađe osobe se opredjeljuju za liposukciju, operaciju nosa. Veoma tražene i učestale su nehirurške metode podmlađivanja (botoks i dermalni fileri) rezervisane i za stariju i mlađu populaciju.

* ***Koja je „najpopularnija“ estetska operacija među ženama, a koja među muškarcima?***

Pacijenti uglavnom žele ispraviti nedostatak koji im smeta.

Najčešći zahvati kod žena su korekcija veličine i oblika grudi( povećanja grudi, smanjenje grudi,podizanje grudi), potom abdominoplastika (uklanjanje viška kože i potkožnog masnog tkiva sa trbuha), liposukcija koja je često tražena, liposkulptura (preoblikovanje i preraspodjela masnih naslaga u područje zone lica ili čitavo lice) korekcija očnih kapaka i najzahtjevnija face lifting (zatezanje kože lica ivrata).

Muškarci obično koriguju nos (rinoplastika) koja je tehnički zahtjevna, uši, smanjenje muških grudi, transplantacija kose.

* ***Da li ima više domaćih pacijentata ili onih koji su van granica naše države?***

Estetska hirurgija nije rezervisana samo za bogate i slavne, već dolaze i obični ljudi koji žele ispraviti nedostatak koji im smeta. Pacijenti u BiH dobiju kvalitetne usluge kao i u Evropi, a i cijene su 3% niže nego u Evropi. Dolaze nam pacijenti iz dijaspore. Sve više pacijenata dolazi iz Hrvatske i Srbije jer su cijene niže za 10-15%. Cijena je povoljnija u odnosu na okruženje, iako koristimo materijale od vodećih svjetskih proizvođača kao i kolege u inostranstvu. Cijena ne smije biti presudna u odluci za estetski zahvat. Bitniju su vještina i iskustvo hirurga i kvalitet korištenog materijala.

* ***Da li se muškarci i žene više podvrgavaju plastično rekonstruktivnim ili estetskim zahvatima?***

Razlika između plastično rekonstruktivne i estetske hirurgije je ta što rekonstruktivna hirurgija ima za cilj uspostavljanje, vraćanje ili poboljšanje funkcije nekog organa, korigovanje stečenih ili urođenih deformiteta, a estetska hirurgija se bavi usavršavanjem ili modifikovanjem izgleda nekog dijela tijela. Plastična hirurgija se bavi hirurgijom tumora kože i potkožnog tkiva, defekti nastali nakon odstranjenja tumora, anomalije glave i vrata, hirurgija šake, opekotine, rekonstrukcija dojke koja je zbog karcinoma morala da bude odstranjena, rascjep usne i nepca. Ako se koriguje deformitet, ožiljak, teška povreda, sve se svodi prvo na funkciju, a onda na estetiku koja je krajnji rezultat.

* ***Koji su benefiti estetskog zahvata?***

Estetska hirurgija je pozitivna ako je rječ o pacijentima koji su čitav život patili zbog estetske mane. U tim slučajevima se preporučuje, jer se mogu odraziti negativno na čovjekovo psihičko zdravlje. Estetske operacije mogu biti od pomoći i osobama kojima nedostaje samopouzdanje ili oni koji se bave javnim poslom te im je lijep izgled neophodan. Estetskom hirurgijom se podiže sampouzdanje. Ljudi sa dugogodišnjim fizičkim problemima mogu da imaju velike koristi od plastične hirurgije. Žene sa velikim grudima trpe bolove u leđima i kičmi i to ih ometa u svakodnevnim aktivnostima.

Estetskom operacijom se grudi mogu smanjiti i rješiti ih tih problema. Žena koje su nakon karcinoma izgubile dojku, rekonstruktivnim zahvatom se može nadomjestiti. Potom operacija klempavih ušiju kod djece koju treba uraditi prije polaska u školu, zbog zadirkivanja druge djece i može se stvoriti kompleks. Ako pacijent ima funkcionalne smetnje sa disanjem radi se septoplastika, potom višak kože na kapcima koji može ometati vid. Ispravljenjem estetskih nedostataka dolazi do psihičkog izlječenja. Koliko je plastična hirurgija važna u zdravstvenom, toliko je važna u psihičkom smislu, a psihičko zdravlje je pola zdravlja.

* ***Koji su nedostaci plastične hirurgije, ako ih ima?***

Lošu stranu čine oni koji vide jedini način i smisao života, kad su osobe opterećene fizičkim izgledom. Pacijent koji ima fizički nedostatak i u podsvijesti je opterećen tim problemom. Nedostaci tj. mane plastične hirurgije su troškovi. Plastična hirurgija je skupa, a često nije pokrivena zdravstvenim osiguranjem. Oporavak može trajati duže što iziskuje izostanak sa posla i veliki finansijski gubitak za pacijenta.

* ***Koliko su česte komplikacije tokom i nakon estetskog zahvata?***

Kao i kod svake hirurške procedure mogući su i rizici. Ne postoji način da se tačno zna kako će izgledati konačni rezultat prije nego što se operacija završi. Ponekad su očekivanja pacijenta velika i nerealna. Rješavanja komplikacija je težak posao za hirurga. Na tom putu ne samo da morate uraditi operaciju, ovaj put bez komplikacija, već i da vratite izgubljeno povjerenje. Ali kad isplanirate operaciju i pacijentu objasnite sve moguće komlikacije, procenat nezadovoljnih pacijenata je sveden na minimum.

Konačan rezultat zavisi i od individualnih reakcija organizma. Samo hirurg koji ne operiše nema komplikacija, ALI USPJEŠNOST SE OGLEDA U PRONALAŽENJU RJEŠENJA U LIJEČENJU NASTALIH KOMPLIKACIJA.

* ***Cijene?***

Grudi 4.500 – 6.000

Korekcija nosa 2.500 - 3.000

Korekcija ušiju 1.800 – 2.000

Liposukcija 2.000 – 4.000

Facelifting:

Parcijalni 4.000 – 5.000

Totalni 7.000 – 8.000

**ZAKLJUČAK**

Prema podacima koje sam dobila od bosanskohercegovačkih plastičnih hirurga, broj žena koje su uradile neku vrstu estetskog zahvata za 2% se povećao u odnosu na prethodnu godinu, a broj muškaraca u 2018-oj godini povećao se za 6%, u odnosu na prethodnu godinu.

Bosna i Hercegovina se u posljednje vrijeme nameće kao ozbiljan ragionalni centar estetske hirurgije. U posljednjih nekoliko godina otvoreno je pet privatnih klinika rekonstruktivne i plastične hirurgije. Očito je riječ o brzorastućem biznisu u kojem sarajevski, ali i hirurzi iz drugih gradove Bosne i Hercegovine ne žele ostati po strani.

Iz bosanskohercegovačkih klinika za uljepšavanje poručuju da ljudi žele spojiti ugodno s korisnim, te svoj odmor nerijetko koriste kako bi obavili neku od operacija.  
Parola ugodno s korisnim može u Bosnu i Hercegovinu dovesti veliki broj turista, jer imamo potencijal da postanemo popularno odredište zdravstvenog turizma.

**LITERATURA**

**Knjige:**

Weerda, Hilko (2001): *Reconstructive Facial Plastic Surgery,*Thieme, London.

**Izvori (sagovornici):**

Medical group *„Karabeg“,* Sarajevo.

Centar za estetsku hirurgiju *„Naša mala klinika“,* Sarajevo.

Poliklinika *„Bosanes“,* Sarajevo.

Estetska hirurgija *„Perfectus“,* Banja Luka.

Klinika „S-TETIK“, Banja Luka.